cyanic-selkie/wikianc huggingface dataset:
Ֆրիկո
Փափուկ ֆրիկո
Փափուկ ֆրիկո, որը պատրաստվում է բարձր յուղայնությամբ պանրով, սովորաբար Մոնտասիո, հաճախ կարտոֆիլով և սոխով, կամ ընտրովի այլ բանջարեղենով (ցուկկինի, պրաս, սպանախ), որը հիշեցնում է տապակ կամ օմլետ։ Կարտոֆիլն ու սոխը կտրատելուց հետո տապակվում են ձեթով մեծ տապակի մեջ։ Այնուհետեւ թավայի մեջ ավելացնում են հավասար քանակությամբ քերած պանիր։ Խառնուրդը սեղմում են թավայի մեջ, որպեսզի ստացվի բարակ կարկանդակ։ Տապակվում է մի կողմից, մինչև պանիրը հալվի և դառնա խրթխրթան ու ոսկեգույն։ Զգուշորեն շրջելուց հետո ֆրիկոն մյուս կողմից կարմրում է ։
Մինչ Մոնտասիոն տիպիկ ֆրիկո պանիր է, այլ պանիրներ, ինչպիսիք են Ասիագո պանիրը կամ նույնիսկ պանրի խառնուրդները, կարող են օգտագործվել։
Այն կարելի է մատուցել պոլենտայի և կարմիր գինու հետ։
Բարակ ֆրիկո
Երկրորդ տարբերակի համար քերած պանրի բարակ շերտը դնում են թավայի կամ ջեռոցի մեջ և եփում այնքան, մինչև դառնա ճկուն և մի փոքր փխրուն, ինչպես չիփսերը։ Մինչ ֆրիկոն տաք է, այն կարելի է դնել զամբյուղների, բաժակների կամ այլ դեկորատիվ ձևերի մեջ՝ ձևավորելու համար։.
Սեկրետարկա (գյուղ, Կրիվոե Օզերոյի շրջան)
Սեկրետարկա (Секретарка), գյուղ Ուկրաինայի Նիկոլաևի մարզի Կրիվոե Օզերոյի շրջանում։
2001 թվականի տվյալներով Սեկրետարկա գյուղում բնակվում էր 1 422 մարդ։ Բնակավայրը զբաղեցնում է 5235 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կրիվոե Օզերոյի շրջանի բնակավայրեր Կատեգորիա:Ուկրաինայի գյուղեր
Կաստիլիա-Լա Մանչա
Կաստիլիա—Լա Մանչա, Կաստիլյա—Լա Մանչա (Castilla-La Mancha. ), ինքնավար համայնք Իսպանիայի կենտրոնական մասում։ Զբաղեցնում է 79 463 քառակուսի կիլոմետր տարածք (3-րդ տեղն է գրավում Իսպանիայի ինքնավար համայնքների շարքում)։ Նրա կազմի մեջ են մտնում Ալբասետե, Սյուդադ Ռեալ, Կուենկա, Գվադալախարա, Տոլեդո պրովինցիաները։ Վարչական կենտրոնը Տոլեդո քաղաքն է։
Աշխարհագրություն
Կաստիլիա-Լա Մանչան Իսպանիայի ինքնավար շրջաններից երրորդն է, որի մակերեսը կազմում է 79,463 քառ. կմ տարածք, որը կազմում է Իսպանիայի տարածքի 15,7 տոկոսը։
Ժողովրդագրություն
2018 թվականի տվյալներով Կաստիլիա-Լա Մանչայի բնակչության թվաքանակը եղել է 2 026 807 (այդ ցուցանիշով զբաղեցրել է իններորդ տեղը Իսպանիայի ինքնավար համայնքների շարքում) ։ 2018 թվականի տվյալներով բնակչության 8,1%-ը (163,8 հազար մարդ) եղել են օտարերկրացիներ, որոնց մեջ մեծ թիվ են կազմել ռումինները (64,3 հազար) և մարոկոցիները (31,5 հազար) ։ Բնակչության խտությունը կազմել է 25,7 մարդ/կմ², որն ամանացածր ցուցանիշն է երկրի ինքնավար համայնքների շարքում։
Մատենագիտություն
Միգել դե Սերվանտեսի հանրահայտ վեպի հերոս Դոն Կիխոտը լամանչացի էր։
Հուշարձանների պահպանություն
Տարածաշրջանում կան ՅՈՒՆԵՍԿՕ-ի Համաշխարհային ժառանգության ցանկում ընդգրկված բազմաթիվ վայրեր, որոնց մեջ են Տոլեդոյի, Կուենկայի, Ալմադենի հին քաղաքամասերը ։
2020 թվականի տվյալներով Կաստիլիա-Լա Մանչայի 644 վայր ու շինություն հռչակվել է մշակութային հետաքրքրություն ու արժեք ներկայացնող օբյեկտ։ Ալբասետեի պրովինցիայում դրանց թիվը 92 է, Սյուդադ Ռեալում՝108, Կուենկայում՝ 99, Գվադալախարայում՝ 104, Տոլեդոյում՝ 238 :
Ինքնավար համայնքի խորհրդարանը 2013 թվականին ընդունել է օրենքներ, որոնցով խստացվում է պատմական արժեք ներկայացնող շինությունների ձևափոխման, մետաղորսիչների ապօրինի օգտագործման համար նախատեսված պատասխանատվությունը ։
Արտաքին հղումներ
Կատեգորիա:Իսպանիայի ինքնավար համայնքներ
Գլորիա Ալվարես
Գլորիա Ալվարես (Gloria Álvarez, ), գվատեմալացի լրագրող, քաղաքագետ և հասարակական-քաղաքական գործիչ։ Ռադիոծրագրի հաղորդավար, հայտնի հրապարակախոս։ Ազգային քաղաքացիական շարժման համակարգող և մամուլի քարտուղար։ Ակտիվորեն քարոզում է լիբերտարիականության և հանրապետականության գաղափարները, կոշտ քննադատում «21-րդ դարի սոցիալիզմի» ռեժիմները։
Կրթություն, աշխատանք, ծրագիր
Ծնվել է «իրական սոցիալիզմի» երկրներից արտագաղթողների ընտանիքում։ Հայրն ազգությամբ կուբացի է, մայրը՝ հունգարացի ։ Աշխատել է խանութում որպես առևտրային ծառայող ։ Ավարտել է Գվատեմալայի Ֆրանսիսկո Մարոկկինի համալսարանը՝ քաղաքագիտության և սոցիալական գիտությունների դասընթացով։ Ստացել է Միջազգային հարաբերությունների մագիստրոսի աստիճան Հռոմի Լա Սապիենցա համալսարանում։
«Հանրապետականը պոպուլիզմի դեմ»
Ալվարեսը խիստ քննադատության է ենթարկում Կուբայում Կաստրո եղբայրների կոմունիստական ռեժիմը, Նիկարագուայում Օրտեգա-Մուրիլյոյի սանդինիստական ռեժիմը, «21-րդ դարի սոցիալիզմի» լատինամերիկյան կառավարությունները (Չավես-Մադուրոն՝ Վենեսուելայում, Կոռեան՝ Էկվադորում, Մորալեսը՝ Բոլիվիայում)՝ կառավարման բռնապետական մեթոդների, «մարդու իրավունքների դաժան խախտումների», «ձայների գնման» համար ։
«Պոպուլիզմ» եզրույթը բացասական իմաստով Գլորիա Ալվարեսը մատնանշում է կոմունիզմի և ձախ ավտորիտարիզմի քաղաքականությունը։ Այդ երևույթին նա հակադրում է քաղաքական հանրապետականությունն ու գաղափարական լիբերտարիականությունը, որը «երաշխավորում է մարդկային բազմազանությունը»։ Ընդհանուր առմամբ՝ նրա դիրքորոշումը բնութագրվում է որպես «Populismo vs República»՝ Հանրապետականությունն ընդդեմ պոպուլիզմի ։
Միևնույն ժամանակ, Գլորիա Ալվարեսի ընդդիմախոսները նշում են, որ իր քննադատությանը ենթարկվում է միայն ձախ պոպուլիզմն ու ավտորիտարիզմը ։
Միայն վախկոտներն են նախընտրում բառերի փոխարեն փամփուշտ փոխանակել։ Գլորիա Ալվարես.
Ազգային և միջազգային քաղաքականության մեջ
Գլորիա Ալվարեսը գվատեմալական քաղաքականությանը մասնակցում է որպես աջ ուղղության վերլուծաբան և քարոզիչ։ Սակայն նա չի առաջադրվում խորհրդարանում և չի մտնում քաղաքական կուսակցությունների մեջ՝ համարելով, որ MNC-ի, ռադիոյի և ինտերնետի հասարակական շարժումն ավելի արդյունավետ գործիքներ են։ Քննադատում է գվատեմալացի քաղաքական գործիչների մեծ մասին կոռումպացված լինելու և հեռանկարային նախագծերի բացակայության համար ։ Հանդես է գալիս ի պաշտպանություն գեներալ Էֆրաին Ռիոս Մոնթի, որը մեղադրվում է պատերազմական հանցագործությունների մեջ ։ Ալվարեսը կտրականապես հերքում է Ռիոս Մոնթի մեղադրանքները հնդկացիների էթնիկ ցեղասպանության վերաբերյալ՝ նշելով այն փաստը, որ շատ հնդկացիներ եղել են քաղաքացիական ինքնապաշտպանության կառավարամետ պարեկայիններ։
Գլորիա Ալվարեսի գործունեությունը չի սահմանափակվում Գվատեմալայով։ Նա ակտիվորեն մասնակցում է Իբերո-Ամերիկայի իրավական տեղեկատվական-քաղաքական նախագծերին։ Կապ է հաստատում Կուբայի հակակոմունիստական արտագաղթի հետ, կապեր է պահպանում լատինամերիկյան մի քանի երկրների աջ պահպանողական կուսակցությունների հետ, այդ թվում՝ Սալվադորի ազգայնական հանրապետական դաշինքը ։
Ծանոթագրություններ
Կատեգորիա:Գվատեմալացի գրողներ
Մուստաֆա Աքինջի
Մուստաֆա Աքինջի (Mustafa Akıncı; ), հյուսիս-կիպրացի քաղաքական գործիչ, Հյուսիսային Կիպրոսի չորրորդ նախագահը (2015 թվականի ապրիլի 30-ից մինչև 2020 թվականի հոկտեմբերի 23-ը)։
Քաղաքականություն
1993-2009 թվականներին եղել է խորհրդարանի անդամ, 1999-2001 թվականներին՝ փոխվարչապետ։ Կիպրոսի խաղաղ վերամիավորման կողմնակից։
2015 թվականի ապրիլի 26-ին Մուստաֆը հաղթել է նախագահական ընտրություններում ։ 2015 թվականի ապրիլի 30-ին երդվել է ։
Անձնական կյանք
Ամուսնացած է, ունի երեք երեխա ։
Կառլ Քվաչ
Կառլ Քվաչ (Karl Cwach), ավստրալիացի աստղագետ։
Սայդինգ Սփրինգի աստղադիտարանում 1989 թ․ հոկտեմբերի 2-ին հայտնաբերել է (4264) Կառլջոզեֆին աստերոիդը ։
Արտաքին հղումներ
Կատեգորիա:Ավստրալիացի աստղագետներ
(7003) Զոյամիրոնովա
(7003) Զոյամիրոնովա (Zoyamironova), աստերոիդ աստերոիդների հիմնական գոտում։ Հայտնաբերվել է 1976 թվականի սեպտեմբերի 25-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 3,192713 ա. մ., առավելագույնը մոտենում է 2,5348 ա. մ. հեռավորության վրա և հեռանում 3,8507 ա. մ. ։ Արեգակի շուրջ մեկ ամբողջական պտույտ է կատարում 2083,71 երկրային օրվա ընթացքում, իր ուղեծրով շարժվելով միջինում 0,172768 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,78° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բոլոնիա
Բոլոնյա (Bologna,, Bulåggna, Bononia, Felsina), քաղաք Իտալիայի հյուսիսում, Էմիլիա Ռոմանիա մարզի Բոլոնիա գավառում ։ Գավառի վարչական կենտրոնն է, Եվրոպայի հնագույն համալսարանական կենտրոններից մեկը։ Բնակչությունը՝ 374 հազար մարդ (2004)։ Գտնվում է Պո գետի ավազանում, Ռենո և Սավենա գետերի միջև։ Քաղաքի մակերեսը՝ 140 կմ² է։ Բարձրությունը ծովի մակերևույթից՝ 54-300 մ է։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի քաղաքներ Կատեգորիա:Իտալիայի համալսարանական քաղաքներ Կատեգորիա:Էմիլիա Ռոմանիայի քաղաքներ
Վայա (գյուղ, Գատչինսկի շրջան)
Վայա (Вайя), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 73 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Էջմիածնի եկեղեցական ժողով (1677)
Էջմիածնի եկեղեցական ժողով 1677 գաղտնի խորհրդաժողովներ Հայաստանը պարսկա-թուրքական տիրապետությունից ազատագրելու ուղիներ գտնելու նպատակով։ Իսլամադավան նվաճողների ազգային, կրոնական, տնտեսական ու հարկային ծանր քաղաքականությունը, պատերազմները, գերեվարություններն ու արտագաղթերը հայ ժողովրդին մղել են ազատագրական պայքարի։ Ազատագրական շարժման կազմակերպման գործն ստանձնել է Հայ եկեղեցին։ Հայոց կաթողիկոսներն ու հոգևորականները փութաջանորեն մասնակցել են շարժման գաղափարախոսության մշակմանը և անձամբ գլխավորել քաղաքական բանակցությունները Արևմուտքի երկրների հետ։
Հայաստանի ազատագրության խնդրի շուրջ Էջմիածնի բանակցությունները կաթոլիկ Արևմուտքի հետ վերսկսվել են 17-րդ դարի 2-րդ կեսին՝ Հակոբ Դ Ջուղայեցի կաթողիկոսի նախաձեռնությամբ։ 1662 թվականին նա Հռոմ է ուղարկել Նախիջևանի թեմի առաջնորդ Առաքել վարդապետ Բոպիկ (Բոկոտն) Շոռոթեցուն, որը բանակցություններ է վարել պապական շրջանակների հետ։ Հատուկ աղերսագրով դիմել է նաև Ռուսաց Ալեքսեյ Միխայլովիչ թագավորին։ Հայկական գրատպության գործը խթանելու նպատակով Արևմտյան Եվրոպա է ուղարկել Ոսկան վարդապետ Երևանցուն, Մատթեոս վարդապետ Վանանդեցուն և այլոց։ Նրանք նաև հանձնարարականներ են ունեցել այդտեղ նպաստավոր կարծիք ստեղծելու Հայաստանի ազատագրության խնդրի շուրջ և հող նախապատրաստելու հայ-արևմտաեվրոպական քաղաքական ու կրոնական բանակցությունների համար։ Այդ ակնկալությամբ նամակագրական կապ է հաստատվել Ալեքսանդր VII պապի, Ավստրիայի Լեոպոլդ I կայսրի և այլոց հետ։ 1677 թվականի սկզբին կաթողիկոսը Ս. Էջմիածնում գումարել է գաղտնի ժողով, երկայացուցչությամբ՝ բարձրաստիճան հոգևորականության, Արևելյան Հայաստանի մելիքների և մեծատունների (թվով՝ 12) կամ, ինչպես նշված է Հովհան Վիլհելմին ուղղված գրության մեջ՝ «Մեծ Հայաստանի գլխավոր և ղեկավար իշխանների» (6 եկեղեցական և 6 աշխարհիկ գործիչներ)։ Վերջիններից հանվանե հայտնի են Սիսիանի մելիք Իսրայելը, Կոստան բեյը և Յավրուորդի Աղաջանը։ Ժողովը որոշել է օգնության հայցով դիմել Հռոմի պապին և, հնազանդություն հայտնելով, նրա միջնորդությամբ բանակցություններ վարել Արևմուտքի հզոր տերությունների հետ։ Քննարկվել է նաև Վրաստանի հետ համագործակցության հարցը։ Որոշվել է պատվիրակություն ուղարկել նախ Վրաստան, ապա՝ Եվրոպա։ Պատվիրակության կազմում ընդգրկվել է 6 հոգի, որոնցից հայտնի են կաթողիկոսը, Առաքել վարդապետ Շոռոթեցին, Սիսիանի մելիք Իսրայելը։ Վերջինս, օգտվելով առիթից, իր հետ է վերցրել որդուն՝ Իսրայել Օրուն՝ Եվրոպայում կրթության տալու նպատակով։ 1677 թվականի հունիսին պատվիրակությունը Թիֆլիսում բանակցություններ է վարել Քարթլիի թագավոր Գեորգի XI-ի հետ՝ պայմանավորվելով, որ հայերը դիմեն Արևմուտքին, իսկ Վրաստանը՝ Ռուսաստանին։ Հանգանակություն կազմակերպելու պատրվակով պատվիրակությունը անցել է Արևմտյան Հայաստան, եղել Տրապիզոնում, Կարինում, Երզնկայում, Սեբաստիայում, Թոքատում, Դիարբեքիրում և այլն, 1678 թվականի վերջին ժամանել Կ.Պոլիս։ Այստեղ հանդիպումներ է ունեցել արևմտահայ նշանավոր ազգ-կրոնական գործիչների, Կ.Պոլսի և Երուսաղեմի հայոց պատրիարքների, ինչպես նաև արևմտաեվրոպական մի շարք երկրների դիվանագիտական ներկայացուցիչների և պապական նվիրակ Ֆրանցիսկո Ջիլիի հետ։ Վատիկանի հետ բանակցություններ նախապատրաստելու համար կաթողիկոսը պատվիրակության անդամներից Առաքել վարդապետ Բոպիկին 1679 թվականին ուղարկել է Հռոմ, իսկ ինքը գրական գործիչ ու պատմագիր Երեմիա Քյոմուրճյանի խորհրդով թղթակցել Ռեչ Պոսպոլիտայի թագավոր Յան Սոբեսկու հետ՝ ակնկալելով նաև նրա օգնությունը։ Սակայն պատվիրակության գործունեությունն անսպասելիորեն ընդհատվել է Հակոբ Դ Ջուղայեցու կանխահաս վախճանի պատճառով (1680 թվականի օգոստոսի 1)։ Պատվիրակության անդամները ստիպված վերադարձել են Հայաստան (բացառությամբ՝ Իսրայել Օրու)։ Հայ-արևմտաեվրոպական բանակցություններն առժամանակ հետաձգվել են։
Պատմագրության մեջ արտահայտված այն տեսակետը, թե իբր է. ժ. մշակել են Հռոմի հանդեպ դավանական մերձեցման և զույգ եկեղեցիների միավորման սկզբունքներ, զուրկ է պատմական հիմքից։ Հռոմի հանդեպ դավանական մերձեցման անհրաժեշտության վերաբերյալ հայ կաթողիկոսների հայտարարությունները և հռոմեանպաստ արտահայտությունները արվել են ազգ-քաղաքական նկատառումներով և սոսկ կաթոլիկ Եվրոպայի համակրանքը շահելու նպատակ են հետապնդել։
Կատեգորիա:Հայոց եկեղեցական ժողովներ
Օկտյաբրսկի (գյուղ, Կուլունդինսկի շրջան)
Օկտյաբրսկի (Октябрьский), գյուղ Ռուսաստանի Ալթայի երկրամասի Կուլունդինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1400 մարդ։
Եղեգնուտ (Շահումյանի շրջան)
Աշխարհագրություն
Համայնքը բարձր լեռնային է։ Եղեգնուտ համայնքի սահմանային գոտով հոսում է Տրտու գետը։ Համայնքի տարածքում առկա են կրաքարի հանքային պաշարներ։
Պատմություն
2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ ։
Բնակչություն
2015 թվականին Եղեգնուտ համայնքի բնակչության թվաքանակը կազմում է 249 մարդ, 48 տնտեսություններ։
Բնակավայրի ազգաբնակչության փոփոխությունը.
Տնտեսություն
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։
Պատմամշակութային հուշարձաններ
Համայնքի պատմամշակութային հուշարձաններն են՝ Սբ. Գրիգոր եկեղեցի (1274 թվական), Սբ. Աստվածածին եկեղեցի (17-րդ դար), Սբ. Սարգիս եկեղեցի (1279 թվական), մատուռ (12-13-րդ դարեր), խաչքար (12-17-րդ դարեր), տապանաքարեր (միջնադար), ամրոց (12-13-րդ դարեր), կամուրջ (13-րդ դար)։
Հասարարակական կառույցներ
2015 թվականի դրությամբ համայնքում գործում էր գյուղապետարան, կա բուժկետ, գործում են միջնակարգ դպրոց, որտեղ սովորում են 52 աշակերտներ, 1 պետական մանկապարտեզ, որտեղ հաճախում են 25 երեխաներ ։
Ծանոթագրություններ
Կատեգորիա:Արցախի Հանրապետության բնակավայրեր Կատեգորիա:Արցախի Հանրապետության աշխարհագրություն Կատեգորիա:Ադրբեջանի կողմի բռնազավթված տարածքներ Կատեգորիա:Շահումյանի շրջանի համայնքներ
Լեզգիներ
Լեզգիներ (լեզգիերեն՝ лезгияр, ռուսերեն՝ лезгины), ժողովուրդ, որը ապրում է գերակշռությամբ հարավային Դաղստանում և հյուսիսարևելյան Ադրբեջանում։ Խոսում են լեզգիերեն, որը պատկանում է նախ-դաղստանյան լեզվաընտանիքի լեզգիական ճյուղին, թաբասարաներենի և ագուլերենի հետ կազմում է արևելալեզգիական խումբը։ Շատերը խոսում են նաև ռուսերեն և ադրբեջաներեն։ Լեզգիների ընդհանուր թիվը կազմում է 700.000-ից մինչև 1 միլիոն, որից 473․722 ապրում են Ռուսաստանի Դաշնությունում և 193․300՝ Ադրբեջանում։ Հավատացյալ լեզգիների մեծ մասը սուննի մուսուլման են։ Կա նաև շիա մուսուլման փոքրամասնություն։
Ծանոթագրություններ
Կատեգորիա:Լեզգիներ Կատեգորիա:Ռուսաստանի ազգեր Կատեգորիա:Ադրբեջանի ազգեր Կատեգորիա:Կովկասի ազգեր
Հնդկացիներ
Հնդկացիներ (Native Americans, Amerindio), Ամերիկայի բնիկ ժողովուրդներին տրվող ընդհանուր անունը (բացառությամբ էսկիմոսների և ալեուտների)։ Անվանումը ծագել է մինչև 15-րդ դարի վերջերը առաջին երվրոպացի ծովագնացների (Քրիստափոր Կոլումբոս և այլք) սխալ պատկերացման պատճառով, որոնք իրենց կողմից բացահայտած Ամերիկայի անդրատլանտյան երկրները սխալմամբ համարում էին Հնդկաստան։ Մարդաբանական տիպով հնդկացիները պատկանում են ամերիկանոիդ ռասային։ 21-րդ դարի սկզբի տվյալներով Ամերկայում հնդկացիները ընդհանուր թիվը կազմում է ավելի քան 60 միլիոն մարդ, իսկ հաշվի առնելով նաև այդպես կոչված ապացեղականացված (ցեղային պատկանելիությունը կորցրած) հնդկացիների թիվy կազմում է մոտ 75 մլն։ Այժմ գոյություն ունի մոտավորապես հազար հնդկացիական ժողովուրդ, այն դեպքում, երբ 15-րդ դարի վերջում կային 2200 ժողովուրդ։
Պատմություն
Համաձայն Միչիգանի համալսարանում կատարված գենետիկական հետազոտությունների արդյունքների, ժամանակակից հնդկացիների նախնինները և էսկիմոսները Ամերիկա են եկել հյուսիսարևելյան Ասիայից այսպես կոչված «Բերինգյան կամուրջով», Ամերիկայի և Ասիայի միջև հնում գոյություն ունեցած ցամաքաշերտով, որը գտնվում էր այժմյան Բերինգի նեղուցի տեղում, և անհետացել է ավելին քան 12 հազար տարի առաջ ։ Միգրացիան շարունակվել է 70-ից մինչև 12 հազար տարի մ. թ. ա. և իրենից ներկայացրել է մի քանի իրարից անկախ ալիքներ։
Մշակույթ
Հյուսիսային Ամերիկայում ապրել են մոտ 400 ցեղային հնդկացիներ։ Նրանք բոլորը խոսել են տարբեր լեզուներով և եթե ունեցել են գրականություն, ապա միայն պատկերագրականություն։ Սակայն 1826թ-ին չերոկի ցեղի ղեկավար Սեկվոյան ստեղծեց չերոկիների վանկային այբուբենը, իսկ 1828թ-ին սկսեց թողարկել << Չերոկի Ֆենիկս>> թերթը չերոկիների լեզվով։ Տափաստանաբնակ հնդկացիները օգտվել են պատկերագրականությունից։ Նաև  գոյություն է ունեցել միջցեղային բառբառ, որին վերաբերվել է ընտանուր լեզու չիկասոն։ Որոշ ցեղեր լայն հաղորդակցվել են <<միմիկաների լեզվով>>: Հաղորդակցման համար օգտագործվել են վանպումներ, որոնք անհրաժեշտության դեպքում հանդիսացել են որպես գումար։
Ծանոթագրություններ
Հնդկացիներ Կատեգորիա:Ամերիկայի ազգեր Կատեգորիա:Բնիկ ազգեր
Աղախաշըխը-Փերիվեր
Աղախաշըխը-Փերիվեր, գյուղ Արևմտյան Հայաստանում, Էրզրումի վիլայեթի Էրզրումի գավառում ։ Գտնվում էր Էրզրում քաղաքից 47 կմ արևմուտք, Օվաջիղի հարթավայրում ։
Բնակչության մասին տվյալներ չեն պահպանվել։
Տուժանք
Տուժանք (տուգանք, տույժ), օրենքով կամ պայմանագրով որոշված այն դրամական գումարը, որը պարտապանը պարտավոր է վճարել պարտատիրոջը՝ պարտավորությունը չկատարելու կամ անպատշաճ կատարելու դեպքում՝ ներառյալ կատարման կետանցի դեպքում։ Տուժանք վճարելու պահանջով պարտատերը պարտավոր չէ ապացուցել, որ իրեն վնաս է պատճառվել։
Տուժանքի մասին համաձայնությունը պետք է կնքվի գրավոր՝ անկախ հիմնական պարտավորության ձևից։ Գրավոր ձևը չպահպանելը հանգեցնում է տուժանքի մասին համաձայնության անվավերության։ Եթե վճարման ենթական տուժանքն ակնհայտորեն անհամաչափ է պարտավորության խախտման հետևանքներին, դատարանն իրավունք ունի պակասեցնել այն։
Տես նաև
Կատեգորիա:Տուգանքներ
Սուչժոու
Ծանոթագրություններ
Կատեգորիա:Չինաստանի քաղաքներ
Վալերի Գերասիմով
Վալերի Վասիլի Գերասիմով , ռուս զորահրամանատար։ Ռուսաստանի Դաշնության Զինված ուժերի գլխավոր շտաբի պետ, Ռուսաստանի Դաշնության պաշտպանության նախարարի առաջին տեղակալ 2012 թվականի նոյեմբերի 9-ից, Ռուսաստանի Դաշնության Անվտանգության խորհրդի անդամ։ Բանակի գեներալ (2013), Ռուսաստանի Դաշնության հերոս (2016)։
Կենսագրություն
Աշխատողների ընտանիքից։ Ավարտել է Կազանի Սուվորովի ռազմական ուսումնարանը (1971-1973) գերազանցությամբ, թաթարի ՀԽՍՀ Գերագույն Խորհրդի Կազանի բարձրագույն տանկային հրամանատարական ուսումնարանը (1973-1977) ոսկե մեդալով, Խորհրդային Միության մարշալ Ռ. Յ. Մալինովսկու անվան զրահատանկային զորքերի ռազմական ակադեմիան (1984-1987) գերազանցությամբ, ՌԴ Զինված ուժերի գլխավոր շտաբի ռազմական ակադեմիա (1995-1997) ։
1977 թվականից ծառայել է որպես դասակի, վաշտի հրամանատար և գումարտակի շտաբի պետ՝ Լեհաստանի Հյուսիսային զորքերի խմբի (Բորնե-Սուլինովո) 90-րդ գվարդիական տանկային դիվիզիայի 80-րդ տանկային գնդում։ 1982-1984 թվականներին եղել է հեռավորարևելյան ռազմական օկրուգում գումարտակի շտաբի պետ և 29-րդ մոտոհրաձգային դիվիզիայի գումարտակի հրամանատար (Ս.Տրոիցկոյե (Պրիմորսկի շրջան))։ Ակադեմիան ավարտելուց հետո 1987 թվականից ծառայել է որպես տանկային գնդի շտաբի հրամանատարի տեղակալ, տանկային գնդի հրամանատար, շտաբի պետի տեղակալն է, իսկ 1993 թվականից ՝ Մերձբալթյան ռազմական օկրուգում 144-րդ գվարդիական մոտոհրաձգային դիվիզիայի և զորքերի հյուսիս-արևմտյան խմբի հրամանատար։ 1994 թվականի օգոստոսին ղեկավարել է դիվիզիայի դուրսբերումը Մոսկվայի ռազմական օկրուգից (Ելնյա քաղաք)։ 1995 թվականից սովորել է ակադեմիայում։
1997 թվականից ծառայել է Մոսկվայի ռազմական օկրուգում (1997-1998թթ.) 1-ին գվարդիական տանկային բանակի հրամանատարի առաջին տեղակալ, 1998 թվականի փետրվարից՝ շտաբի պետ-հրամանատարի տեղակալ, իսկ 2001 թվականի փետրվարից՝ Հյուսիս-Կովկասյան ռազմական օկրուգում 58-րդ համազորային բանակի հրամանատար։ 1999 թվականի օգոստոսից բանակի ստորաբաժանումները լայնածավալ մարտական գործողություններ էին իրականացնում երկրորդ չեչենական պատերազմի ընթացքում։ Ծառայել է որպես հեռավորարևելյան ռազմական օկրուգի շտաբի պետ 2003 թվականի մարտից, 2005 թվականի ապրիլից՝ զինված ուժերի զորքերի մարտական պատրաստության և ծառայության գլխավոր վարչության պետ։ 2006 թվականի դեկտեմբերին ստանձնել է Հյուսիսկովկասյան ռազմական օկրուգի շտաբի պետի պաշտոնը։
2007 թվականի դեկտեմբերի 11-ից մինչև 2009 թվականի փետրվարի 5-ը՝ Լենինգրադի ռազմական օկրուգի զորքերի հրամանատար, 2009 թվականի փետրվարի 5-ից մինչև 2010 թվականի դեկտեմբերի 23-ը՝ Մոսկվայի ռազմական օկրուգի զորքերի հրամանատար։
2010 թվականի դեկտեմբերի 23-ին ՌԴ նախագահի հրամանագրով նշանակվել է Ռուսաստանի Դաշնության Զինված ուժերի գլխավոր շտաբի պետի տեղակալ ։
2009-2012 թվականներին ղեկավարել է Կարմիր հրապարակում Հաղթանակի օրվա առթիվ կազմակերպված շքերթները։
2012 թվականի ապրիլի 26-ից՝ Կենտրոնական ռազմական օկրուգի զորքերի հրամանատար ։
2012 թվականի նոյեմբերի 9-ին Ռուսաստանի Դաշնության պաշտպանության նախարարի պաշտոնից Անատոլի Սերդյուկովի հրաժարականից հետո պաշտպանության նոր նախարար Սերգեյ Շոյգուն Ռուսաստանի նախագահ Վլադիմիր Պուտինին ներկայացրեց Վալերի Գերասիմովի թեկնածությունը Ռուսաստանի Դաշնության Զինված ուժերի գլխավոր շտաբի պետի՝ Ռուսաստանի Դաշնության պաշտպանության նախարարի առաջին տեղակալի պաշտոնում։
Նախագահ Վալերի Գերասիմովի հետ հանդիպմանը հայտարարել է։
2012 թվականի նոյեմբերի 9-ին Ռուսաստանի նախագահ Վլադիմիր Պուտինը նշանակվել է Ռուսաստանի Դաշնության Զինված ուժերի գլխավոր շտաբի պետ, Ռուսաստանի Դաշնության պաշտպանության նախարարի առաջին տեղակալ 2019 թվականի սեպտեմբերի 20-ին ։
2012 թվականի նոյեմբերի 13-ից հանդիսանում է Ռուսաստանի Դաշնության Անվտանգության խորհրդի անդամ։ Պաշտպանության նախարար Սերգեյ Շոյգուի բացակայության ժամանակ բանակի գեներալ Վալերի Գերասիմովը Ռուսաստանի Դաշնության պաշտպանության նախարարի ժամանակավոր պաշտոնակատար է ։
2013 թվականի հունվարին ռազմական գիտությունների ակադեմիայի ընդհանուր ժողովի առջև հանդես եկավ զեկույցով «Զինված ուժերի կիրառման ձևերի և եղանակնների զարգացման հիմնական միտումնները, ռազմական գիտության արդի խնդիրները դրանց կատարելագործման ուղղությամբ» թեմայով ։
Բանակի գեներալ Վալերի Գերասիմովը մարշալ Գ. Կ. Ժուկովի անվան պետական մրցանակի միջգերատեսչական հանձնաժողովի նախագահն է։
Ռուսաստանի ռազմական գործողության կազմակերպիչը Սիրիայում, որը սկսվել է 2015 թվականի սեպտեմբերին։ Զինվորական պարտքը կատարելիս ցուցաբերած արիության և հերոսության համար 2016 թվականի մայիսին Ռուսաստանի նախագահի փակ հրամանագրով արժանացել է բարձրագույն պետական պարգևի՝ Ռուսաստանի Դաշնության Հերոսի կոչման։
Մի շարք արտասահմանյան ռազմական մասնագետների կարծիքով՝ նա համարվում է այսպես կոչված «Գերասիմովի դոկտրինի» ստեղծողը, որը դրվել է նոր սերնդի Պատերազմի Ռուսական հայեցակարգի հիմքում ։
Իրադարձությունները Ուկրաինայում 2014-2015
2014 թվականի ապրիլին Ուկրաինայի ճգնաժամի հետևանքով, որը հաջորդեց Ղրիմի բռնակցումը Ռուսաստանի Դաշնությանը և Ուկրաինայի արևելքում զինված հակամարտությանը, ընդգրկվեց Եվրոպական միության պատժամիջոցների ցուցակում, մայիսին՝ Կանադայի պատժամիջոցների ցուցակում ։ «Bellingcat» կայքի ստեղծողները Վալերի Գերասիմովին դասում են այն ռուսաստանցիների թվին, որոնք, հնարավոր է, պատասխանատու են եղել «Բուկ» ԶՀՀ-ն Դոնբասի տարածք տեղափոխելու համար, որն անվերահսկելի է Ուկրանիայի կողմից, և այն հրթիռի արձակման համար, որը 2014 թվականի հուլիսի 17-ին խոցել էր MH17 չվերթի Բոինգ 777 ինքնաթիռը  ։
2015 թվականի օգոստոսի 5-ին Ուկրաինայի զինվորական դատախազությունը Վալերի Գերասիմովին հայտարարել էր «Դոնբասի պատերազմի գլխավոր գաղափարախոսը» ։ Ուկրաինայի անվտանգության ծառայությունը հայտնել է Գերասիմովի և ՌԴ ռազմաօդային ուժերի 98-րդ դիվիզիայի ևս 10 զինվորականների՝ Ուկրաինայի տարածքում զինված հակամարտության կազմակերպման, նախապատրաստման և սանձազերծման կասկածների մասին (Իլովայսկի իրադարձությունների փաստով) ։ Կիևի Շևչենկովի շրջանային դատարանը որոշում է կայացրել նշված 11 զինվորականների հեռակա կալանավորման մասին ։ Իր հերթին, Ռուսաստանի Դաշնության պաշտպանության նախարարությունը հայտարարել է, որ Վալերի Գերասիմովի և այլ Ռուս զինվորականների հետախուզման հեռակա ձերբակալման մասին ուկրաինական իշխանությունների որոշումները քաղաքական և սադրիչ որոշում են, իսկ Ուկրաինայի անվտանգության ծառայությունն այդ կապակցությամբ կոչվել է« իդոտիզմի արգելոց» ։
Ընտանիք
Ամուսնացած է ունի մեկ դուստր, մեկ որդի՝ ՌԴ Զու սպա։
Պահում
Պահում, իրավական գործողություն, երբ պարտատերը, որի մոտ գտնվում է պարտապանին կամ նրա նշած անձին հանձնելու ենթակա գույքը, իրավունք ունի պարտապանի կողմից տվյալ գույքի համար վճարելու կամ դրա հետ կապված պարտատիրոջ ծախսերը և մյուս վնասները հատուցելու պարտավորությունը ժամկետին չկատարելու դեպքում գույքը պահել իր մոտ՝ մինչև համապատասխան պարտավորության կատարումը։
Տես նաև
Կատեգորիա:Քաղաքացիական իրավունք
Գրիշովկա
Գրիշովկա (Гришівка), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Գրիշովկա գյուղում բնակվում էր 31 մարդ։
Արտաքին հղումներ
Կատեգորիա:Ուկրաինայի Չեռնիգովի մարզի Բորզնայի շրջանի բնակավայրեր Կատեգորիա:Ուկրաինայի գյուղեր
OneRepublic
OneRepublic, Կոլորադո-Սփրինգսից ամերիկյան ալտերնատիվ ռոք խումբ, որին հռչակ է բերել «Apologize» սինգլը։ Վերջինս Միացյալ Նահանգներում դարձել է եռակի պլատինե, իսկ 2007 թվականի նոյեմբերի 11-ին՝ երրորդը Մեծ Բրիտանիայի հիթ-շքերթում։ Սինգլի ռեմիքսը ներառվել է Timbaland-ի «Shock Value» ալբոմում և OneRepublic-ի առաջնելութային «Dreaming Out Loud» ձայնասկավառակում։
Պատմություն
Խումբը հիմնադրվել է 2002 թվականին Կոլորադո-Սփրինգսում՝ վոկալիստ Ռայան Թեդերի և նրա դպրոցական ընկեր Զաք Ֆիլքինսի կողմից, որը կիթառ էր նվագում։ Ի սկզբանե խումբը կոչվում էր Republic։ Շուտով խումբը տեղափոխվում է Լոս-Անջելես, որտեղ այն համալրում են ստեղնահար Դրյու Բրաունը, բասիստ Թիմ Մայերը և հարվածահար Էդդի Ֆիշերը։ 2003 թվականին պայմանագիր կնքելով Columbia Records լեյբլի հետ՝ խումբն սկսել է աշխատել իր առաջնելութային ձայնասկառավառկի վրա։ Խումբն անվանափոխվել է՝ դառնալով OneRepublic, քանի որ նախկին անունն արդեն օգտագործվում էր այլ կոլեկտիվների կողմից։ Ռայան Թեդերը զուգահեռաբար աշխատում էր հայտնի պրոդյուսեր Timbaland-ի մոտ՝ գրելով երգեր տարբեր կատարողների համար և մասնակցելով Փոլ Օքենֆոլդի «Գրեմի» մրցանակի առաջադրված «A Lively Mind» ալբոմի ստեղծման աշխատանքներին։
Ալբոմի ստեղծման 2,5 տարվա աշխատանքից հետո և դրա հնարավոր թողարկումից ընդամենը երկու ամիս առաջ՝ Columbia Records-ի ղեկավարությունը խզել է պայմանագիրը խմբի հետ։ Այդ ժամանակ խումբը արագորեն հռչակ էր ձեռք բերում «MySpace» կայքում, ինչի շնորհիվ երաժիշտները պայմանագիր են կնքել Timbaland-ի "Mosley Music group" լեյբլի հետ՝ դառնալով վերոհիշյալ լեյբլի հետ աշխատող առաջին ռոք-խումբը։ 2007 թվականին խումբը լքել է Թիմ Մայերսը, որին փոխարինելու եկավ Բրենթ Քաթսլը։
2007 թվականի ապրիլին թողարկվել է Timbaland-ի «Shock Value» ալբոմը, որը ներառում էր Ռայան Թեդերի «Apologize» երգի ռեմիքս տարբերակը։ Ռեմիքսով սինգլը հաջողություն ունեցավ և դարձավ եռակի պլատինե ԱՄՆ-ում, իսկ ամբողջ աշխարհով վաճառված կրկնօրինակների թիվը հասավ հինգ միլիոնի։ «Apologize»-ը ութ շաբաթ գլխավորում էր ամերիկյան «Pop 100» հիթ շքերթը և ընդհանուր երաժշտական «Hot 100» աղյուսակում հասավ երկրորդ հորիզոնականին։ Երգը նաև դարձավ գերմանական «Keinohrhasen» ֆիլմի սաունդթրեքը։ 2007 թվականի նոյեմբերի 20-ին լույս տեսավ խմբի դեբյուտային «Dreaming Out Loud» ձայնասկավառակը, որը կարճ ժամանակահատվածում դարձավ ոսկյա։ Իրենց առաջին հաջողությունից հետո OneRepublic-ի երաժիշտները հանդես եկան հեռուստատեսությամբ, այդ թվում կատարեցին իրենց «Apologize» երգը Դևիդ Արչուլետայի հետ «American Idol» հեռուստաշոուի եզրափակչում, իսկ 2008 թվականին մեկնեցին համերգային շրջագայության Maroon 5-ի և Բրենդի Կարլայլի հետ միասին։ 2008 թվականի սեպտեմբերի 24-ի Լոնդոնում տեղի ունեցած համերգի ժամանակ խումբը հայտարարեց նոր ձայնասկավառակի շուրջ տարվող աշխատանքների մասին, որը պետք է լույս տեսներ 2009 թվականի ամռանը։ Երկրորդ «Waking Up» ալբոմի ստեղծման աշխատանքները տարվում էին Դենվերում։ Վերջինս ներկայացվեց որոշակի ուշացմամբ՝ 2009 թվականի նոյեմբերի 17-ին։ «Waking Up»-ը հասավ «Billboard 200» հիթ շքերթի 21-րդ հորիզոնականին։ 2009 թվականին խումբը նաև Լեոնա Լյուիսի հետ ձայնագրեց «Lost Then Found» երգը՝ Լեոնայի երկրորդ ալբոմի համար, որը կրում է «Echo» անվանումը։ «Waking Up» ալբոմից՝ «Secrets» երգը օգտագործվել է «The Sorcerer's Apprentice» ֆիլմում, բայց որպես պաշտոնական սաունդթրեք չի արձանագրված։ Վերոնշյալ երգը հնչում է նաև «Zweiohrküken» ֆիլմում։ «Good Life» երգը օգտագործվել է «Easy A», ինչպես նաև «One day» ֆիլմերում։ «Stop and Stare» երգը հնչեց «Castle» հեռուստասերիալի առաջին եթերաշրջանի առաջին սերիայի ավարտին։
Երրորդ ալբոմ
Շրջագայության ժամանակ OneRepublic-ն աշխատում էր երրորդ տաղավարային ալբոմի վրա։ Զաք Ֆիլքինսը հոլովակ հրապարակեց YouTube-ում, որում տեղեկացրեց, որ շուտով լույս կտեսնի երրորդ ձայնասկավառակը։ 2011 թվականի ապրիլին խումբը կատարեց նոր երգ՝ «Life In Color» անվանումով, որը նրանք գրել էին Նյու Յորքում։ Twitter-ի նրանց պաշտոնական էջում հրապարակվեցին մի քանի հավանական սինգլների անվանումներ. «What U Wanted», «Burning Bridges» և «Let’s Get Lost»։ Չնայած լուրերին, թե երրորդ ձայնասկավառակի առաջին սինգլը կլինի «Life In Color»-ը, խումբը հայտարարեց, որ «Life In Color» երգը կարող է դառնալ սինգլ, բայց հաստատ ոչ առաջին։ Այդպիսով, առաջին՝ «Feel Again» սինգլի թողարկումը պետք է տեղի ունենար 2012 թվականի հուլիսին։ Այնուամենայնիվ այն դուրս եկավ օգոստոսին։ 2012 թվականի սեպտեմբերի 19-ին OneRepublic-ը հանդես եկավ iTunes փառատոնի շրջանակներում՝ Roundhouse-ում (Լոնդոն) և հայտարարեց, որ ալբոմը կանվանվի «Native»։ Սեպտեմբերին հայտնվեցին 3 երգի ("Counting Stars", "Preacher" և "Something's Gotta Give") անոնսները։ 2013 թվականի հունվարի 8-ին լույս տեսավ «Native» ձայնասկավառակի երկրորդ սինգլը՝ «If I Lose Myself»։ Նույն օրը թողարկվեց երգի տեսահոլովակը։ Մարտի 22-ին դուրս եկավ OneRepublic-ի երրորդ՝ «Native» ալբոմը։
Սկավառակագրություն
Ալբոմներ Սինգլներ
Արտաքին հղումներ
Կատեգորիա:Ալտերնատիվ ռոք երաժշտական խմբեր Կոլորադոյից Կատեգորիա:2002 հիմնադրված երաժշտական խմբեր Կատեգորիա:Interscope Records-ի արտիստներ
Աստերոիդների ցանկ (48301-48400)
Աստերոիդների ցանկ (48201-48300) * Աստերոիդների ցանկ * Աստերոիդների ցանկ (48401-48500)
SilkAir
SilkAir, Սինգապուրի խոշորագույն ավիաընկերություններից է, դուստր ընկերությունն է համարվում Singapore Airlines֊ը ։ Ավիաընկերությունը իր բոլոր չվերթները իրականացնում է Չանգի միջազգային օդանավակայանից։ Ավիաընկերությունը իրականացնում է չվերթներ Հարավարևելյան Ասիայում, Հնդկաստանում, Չինաստանում և Ավստրալիայում։
2013 թվականին ավիաընկերությունը տեղափոխել է ավելի քան 3,3 մլն ուղևոր։ 2013 թվականի մարտի 31֊ին ընկերությունում աշխատում էր 1360 մարդ։
Պատմություն
Ավիաընկերությունը հիմնադրվել է 1976 թվականին Tradewinds Airlines անվան տակ։ Ավիաընկերությունը հիմնականում իրականացնում է չատրերային չվերթներ։ 1989 թվականի սկզբին ավիաընկերությունը ստացել է նոր ինքնաթիռ McDonnell Douglas MD-87, որով իրականացրել է նոր չվերթներ դեպի Սինգապուր։
1991 թվականի ապրիլի 1֊ին ավիաընկերությունը ստանում է նոր անվանում՝ SilkAir, որը մինչ այժմ պահպանվել է։ 1990 թվականի սկզբին ավիաընկերությունը շահագործում էր Airbus A310-200 օդանավը, որով չվեթներ էր իրականացնում դեպի Հնդկաստան։
Վիճակագրությունը
SilkAir֊ի տարեկան հաշվետվությունը ներկայացված է 2009 թվականին․
Չվերթը
1990 թվականին ավիաընկերությունը շահագորշում էր McDonnell Douglas MD-87 արտադրության ինքնաթիռը։ 1991 թվականին ավիաընկերությունը ստանում է 6 նոր Boeing 737-300 ինքնաթիռ, սակայն ընկերությունը այդ օդանավը շահագործեց 1992 թվականին ։ 1993֊1995 թվականներին ավիաընկերությունը սկսեց շահագործել Airbus A310-200 օդանավը, որը ժամանակի ընթացքում վաճառվեց Singapore Airlines֊ին։ 2014 թվականի փետրվարի 4֊ին ավիաընկերությունը ստացավ իր առաջին օդանավը՝ Boeing 737-800 ։
2014 թվականի փետրվարի 28֊ին ավիաընկերության չվերթը բաղկացած էր հետևյալ ինքնաթիռներից՝
Արտաքին հղումներ
Կատեգորիա:Օդային տրանսպորտի միջազգային ասոցիացիայի անդամներ
Վայալովո
Վայալովո (Вайялово), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 445 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Ադրիան վան Օստադե
Ադրիան վան Օստադե (հոլանդ.՝ Adriaen van Ostade, ), հոլանդացի գեղանկարիչ և գրաֆիկ։
Իսահակ վան Օստադեի եղբայրը։
Սովորել է Ֆրանս Հալսի մոտ և նկարել նրա ոճով մինչև 1639 թվականը, նրա հետագա աշխատելաոճի վրա մեծ ազդեցություն է թողել Ռեմբրանտը։ Նկարել է մեծ թվով փոքր ֆորմատի հումորային նկարներ։ Նրա հերոսները հասարակ մարդիկ են ։
Ծանոթագրություններ
Կատեգորիա:Հոլանդացի նկարիչներ Կատեգորիա:Հոլանդացի գրաֆիկներ
Յակա Բիյոլ
Յակա Բիյոլ (Jaka Bijol, ) սլովենացի ֆուտբոլիստ, Սլովենիայի ազգային հավաքականի և Մոսկվայի ԲԿՄԱ ակումբի կիսապաշտպան, որն այժմ վարձավճարով խաղում է գերմանական «Հաննովեր 96» ակումբում։
Ակումբային կարիերա
Յակա Բիյոլը «Դրավոգրադ» և «Բրավո» ակումբների սան է։ 2017 թվականի ամռանը նա պայմանագիր է ստորագրել Վելենիեի «Ռուդարի» հետ։ Հուլիսի 16-ին «Դոմժալեի» դեմ խաղում իր նորամուտն է նշել Սլովենիայի առաջնությունում ։ «Ցելեի» դեմ խաղում Յական խփել է «Ռուդարի» մարզաշապիկով իր առաջին գոլը։
2018 թվականի ամռանը Բիյոլը հնգամյա պայմանագիր է կնքել Մոսկվայի ԲԿՄԱ-ի հետ ։ Տրանսֆերային գումարը կազմել է 400 հազար եվրո։ Հուլիսի 27-ին, մայրաքաղաքի «Լոկոմոտիվի» դեմ Ռուսաստանի Սուպերգավաթի խաղում նա իր նորամուտն է նշել բանակայինների հիմնական կազմում ։ Դիմակայության արդյունքում Յական նվաճել է իր առաջին գավաթը նոր թիմի կազմում։ Հուլիսի 31-ին «Կռիլյա Սովետովի» դեմ խաղում նա իր նորամուտն է նշել ՌՊԼ-ում ։ 2019 թվականի մարտի 9-ին Կազանի «Ռուբինի» դեմ խաղում նա խփել է իր առաջին գոլը ԲԿՄԱ-ի կազմում։ Ապրիլի 24-ին նա հաղթական գոլն է խփել Մախաչկալայի «Անժիի» դարպասը (2-0)։
2020 թվականի սեպտեմբերի 18-ին Բիյոլը մինչև 2020/21 մրցաշրջանի ավարտը վարձավճարով տեղափոխվել է գերմանական «Հաննովեր 96» ակումբ ։
Միջազգային կարիերա
2018 թվականի հոկտեմբերի 13-ին Նորվեգիայի հավաքականի դեմ Ազգերի լիգայի խաղում Բիյոլն իր նորամուտն է նշել Սլովենիայի ազգային հավաքականում՝ երկրորդ խաղակեսում փոխարինելով Լեո Շտուլացին ։
Ծանոթագրություններ
Կատեգորիա:Հաննովեր 96-ի ֆուտբոլիստներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:Սլովենիայի հավաքականի ֆուտբոլիստներ Կատեգորիա:Սլովենացի ֆուտբոլիստներ Կատեգորիա:Ապրող անձինք Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ
(7004) Մարկթեյմենս
(7004) Մարկթեյմենս (Markthiemens), աստերոիդ աստերոիդների հիմնական գոտում։ Հայտնաբերվել է 1979 թվականի հուլիսի 24-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,323941 ա. մ., առավելագույնը մոտենում է 1,9081 ա. մ. հեռավորության վրա և հեռանում 2,7398 ա. մ. ։ Արեգակի շուրջ մեկ ամբողջական պտույտ է կատարում 1294,01 երկրային օրվա ընթացքում, իր ուղեծրով շարժվելով միջինում 0,278206 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,02° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տերը (ֆիլմ)
Տերը, 1983 թվականին Հայֆիլմ կինոստուդիայում Հրանտ Մաթևոսյանի համանուն վիպակի հիման վրա նկարահանված ֆիլմ։
Սյուժե
Անտառապահ Ռոստոմը փորձում է պայքարել անտառի ու դրա հետ միաժամանակ նաև շրջակա բնության պահպանության համար ։
Գրականություն
Կատեգորիա:1983 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Բագրատ Հովհաննիսյանի ֆիլմեր Կատեգորիա:«Հայֆիլմ» ստուդիայի ֆիլմեր
Աստերոիդների ցանկ (229901-230000)
Աստերոիդների ցանկ (229801-229900) * Աստերոիդների ցանկ * Աստերոիդների ցանկ (230001-230100)
Մութ նյութեր (հեռուստասերիալ)
«Մութ նյութեր» (His Dark Materials) ամերիկա-բրիտանական ֆենթեզի հեռուստասերիալ, որի հիմքում Ֆիլիպ Փուլմանի համանուն եռագրությունն է ։ Սերիալը BBC Studios, New Line Cinema և Bad Wolf ընկերությունների համատեղ արտադրությունն է BBC One և HBO ալիքների համար։ HBO-ն նաև զբաղվում է սերիալի տարածմամբ ։
Համաշխարհային պրեմիերան կայացել է 2019 թվականի նոյեմբերի 3-ին BBC One հեռուստաալիքով, ԱՄՆ-ում՝ նոյեմբերի 4-ին HBO հեռուստաալիքով։ 2018-ի սեպտեմբերին, մինչև առաջին եթերաշրջանի նկարահանումների ավարտը, շարքը երկարաձգվել է երկրորդի, որը բաղկացած է 7 դրվագներից։ 2020 թվականի դեկտեմբերի 22-ին սերիալը երկարաձգվել՝ երրորդ եթերաշրջանը կդառնա վերջինը ։
Սյուժե
Լիրայի պատմությունը սկսվում է Օքսֆորդում, որտեղ նա ապրում է իր հորեղբոր՝ լորդ Ազրիելի հսկողության ներքո։ Նա վարում է մեկուսացված կյանք՝ ուսուցիչներով և ուսանողներով շրջապատված։ Երբ ճակատագիրը նրան կբախի տիկին Քոլթերի հետ, աղջիկը կուղևորվի վտանգավոր և արկածներով լի ճանապարհորդության դեպի Լոնդոն, իսկ հետո կուղևորվի Հյուսիսային բևեռ։ Այդ ճանապարհին նա կհանդիպի դաշնակիցներին ու հավատարիմ օգնականներին՝ զրահապատ արջին՝ Յորեկ Բիրնիսոնին, վհուկ Սերաֆինա Պեկալային, գնչուական տաբորին՝ Ջոն Ֆայի գլխավորությամբ, ինչպես նաև տեխասցի ավիագնաց Լի Սքորսբիին։
Արտադրություն
Զարգացման շրջան
2015 թվականի նոյեմբերին BBC One հեռուստաալիքը հայտարարել էր, որ Bad Wolf և New Line Cinema ընկերություններին պատվիրված է «Մութ նյութերի» հեռուստատեսային էկրանավորումը ։ 8-ը սերիանոց սերիալի պրեմիերան պետք է կայանար 2017 թվականին, սակայն 2017 թվականի ապրիլին Ջեք Թորնը հարցազրույցում պատմել է, որ սերիալը դեռ արտադրության փուլում է։
Նկարահանումները մեկնարկել են 2018 թվականի հուլիսին Քարդիֆում ։ 2018 թվականի սեպտեմբերին BBC-ի գլխավոր տնօրեն Թոմ Հոլը հաստատել է, որ «Բևեռափայլի» էկրանավորումը միայն սկիզբն է, և առնվազն ևս մեկ եթերաշրջան կնկարահանվի։ Նկարահանումներն ավարտվել են 2018 թվականի դեկտեմբերի 14-ին ։
Նշումներ
Կատեգորիա:Նյու Լայն Սինեմայի ֆիլմեր Կատեգորիա:Անգլերեն հեռուստասերիալներ
Գվադելուպյան Տիրամայր
Գվադելուպյան տիրամայր (Nuestra Señora de Guadalupe)՝ Լատինական Ամերիկայում առավել պաշտելի սուրբ։ Կաթոլիկ եկեղեցին այս կտավը պաշտում է նրա անձեռակերտ լինելու համար, որտեղ Տիրամայրը թուխ է պատկերված։
Պատմություն
Առաջին աղբյուրներից է հանդիսանում 1649 թվականի Լուիս Լասո դե լա Վեգայի գրառումները, համաձայն որի, 1531 թվականին Տիրամայրը չորս անգամ հայտնվել է մեքսիկացի գյուղացի Խուան Դիեգոյին։ Առաջին անգամ Տիրամայրը Խուան Դիեգոյին հայտնվել է դեկտեմբերի սկզբին Տեպեյակ բլրի գագաթին (Մեխիկոյի հյուսիսում)։ Նա խոսել է Խուան Դիեգոյի հետ, և հայտնել իր ցանկությունը, որպեսզի այդ վայրում վանք կառուցվի։ Նա պատվիրել է, որպեսզի վերջինս այդ մասին հայտնի Մեխիկոյի եպիսկոպոսին։ Տիրամոր պատկերը նման է եղել տեղացի հնդկացի գեղեցկուհու։ Խեղճ գյուղացին լսելով անծանոթ գեղեցկուհուն գալիս է եպիսկոպոս Խուան դե Սումառագայի մոտ։ Վերջինս լսելով նրան, չի հավատում։ Վերադառնալով տուն Դիեգոն բլրի վրա նորից է տեսնում Տիրամորը և պատմում, որ եպիսկոպոսը չհավատաց իրեն։ Տիրամայրը նորից է պատվիրում գնալ եպիսկոպոսի մոտ և հայտնել իր խնդրանքը, նշելով, որ այդպես է ցանկանում Աստվածամայրը։ Կիրակի Խուան Դիեգոն նախ գնում է եկեղեցի, ապա նոր եպիսկոպոսի մոտ, որն էլ դեռ կասկածելով, խնդրում է Դիեգոյին փոխանցել Տիրամորը, որ իրեն հարկավոր է ինչ որ նշան։ Վերադառնալով, բլրի վրա Դիեգոն հանդիպում է Տիրամորը, որն էլ պատվիրում է նրան հաջորդ օրը գալ նշանի ետևից։ Երկուշաբթի Խուան Դիեգոն պատրաստվելով այցելել հիվանդ քեռուն, փոխում է ճանապարհը, որպեսզի չհանդիպի Տիրամորը, սակայն նորից հանդիպում է նրան։ Նա հանգստացնում է գյուղացուն, ասելով, որ պետք չէ շտապել հիվանդի մոտ, քանի որ նա արդեն առողջ է և ավելի լավ է գնալ բլրի գագաթ և վերցնել իր խոստացած նշանը։ Երբ Դիեգոն բարձրանում է բլրի վրա, տեսնում է, որ չնայած ձմռան եղանակի, ամբողջ գագաթը ծածկված է ծաղկած վարդերով։ Նա քաղում է մի քանիսը և փաթաթելով թիկնոցի մեջ ճանապարհվում եպիսկոպոսի մոտ։ Երբ բացում է թիկնոցն ու վարդերը թափում ներքև, ներկաները բոլորը խոնարհվում են՝ թիկնոցի վրա տեսնելով Տիրամոր պատկերը։ Բլրի վրա կառուցվում է վանք՝ ի պատիվ Գվադելուպյան Տիրամոր, որտեղ սկսում են այցելել միլիոնավոր ուխտավորներ ամբողջ Ամերիկայից։ Ի վերջո հեթանոս ացտեկները սկսում են մկրտվել։ Գվադալուպյան Տիրամոր այս վարկածն ունի նաև հակառակորդներ, որոնք կասկածի տակ են առնում Խուան Դիեգոյին։ Այնուամենայնիվ 2002 թվականին Խուան Դիեգոն սրբադասվել է և ստացել Խուան Դիեգո Կուաուհտլատոատցին անունը։ Բազիլիկի հիմքը, որը կառուցվել էր ХVIII դարում, խիստ խարխլվել էր, ինչի պատճառով այն 1709 թվականին երկար ժամանակով փակվեց։ 1976 թվականին հին բազիլիկի կողքին կառուցվեց նորը՝ նախատեսված 20 հազար մարդու համար։
Գիտական հետազոտություններ
1947-1982 թվականներին Տիրամոր պատկերը և թիկնոցը, որի վրա նա պատկերված է, ենթարկվել է փորձաքննության առնվազն երեք անգամ տարբեր անկախ փոձագետների կողմից, որի արդյունքում փորձագետները չեն եկել մեկ ընդհանուր համաձայնության գործվածքի վրա գտնվող պատկերի բնույթի վերաբերյալ ։ Ընդ որում փորձագետների եզրակացությունները բավականին հակասական են։ Քիմիայի ոլորտում նոբելյան մրցանակակիր Ռիխարդ Կուն պնդում է, որ պատկերի ստեղծման համար օգտագործված ներկանյութերը չունեն ոչ բնական, ոչ օրգանական և ոչ էլ կենդանական ծագում ։ 1979 թվականին Ֆիլիպ Կելախան և Ջոդի Բ․ Սմիթը ինֆրակարմիր լույսով ուսումնասիրելուց հետո հայտարարեցին, որ իրենց կարծիքով, դեմքը, ձեռքերը, հագուստը և ծածկոցը ստեղծվել են միանգամից, առանց ուղղումների և առանց տեսանելի վրձնահարվածների ։ Իսկ Գվադելուպյան հետազոտությունների կենտրոնից պերուացի ինժեներ Խոսե Աստե Թոնսմանի պնդմամբ, պատկերի հայացքի թվային սկանավորման արդյունքում, աչքերում պահպանվել են Խուան Դիեգոյի արտացոլանքը, ընդ որում երկու աչքում էլ նույն պատկերն է միայն տարբեր ռակուրսներից, ճիշտ այնպես, ինչպես մարդկային աչքերում արտացոլվում է այն, ինչ կատարվում է շրջապատում ։ Մի շարք փորձագետներ պնդում են, որ կտավը չի պարունակում ոչ մի գրունտային շերտ, որը պարտադիր է ներկելուց առաջ։ Նրանք նաև նշում են կտավի և պատկերի արտակարգ պահպանվածությունը, այն դեպքում երբ կակտուսի մանրաթելերից պատրաստված կտորը երկարակյաց չէ (20 տարուց այն մաշվում է)։ Այս դեպքում թիկնոցը 500 տարեկան է, ընդ որում 130 տարի պահպանվել է ապակով չծածկված, ենթարկվելով մթնոլորտի, լույսի, մոմի ծխի և հավատացյալների համբույրների ազդեցությանը։ Միաժամանակ կան աղբյուրներ, համաձայն որոնց, ինֆրակարմիր հետազոտությունը և խոշոր պլանի պատկերները ցույց են տալիս, որ օգտագործված է պիգմենտ դեմքի շրջանում կտավը ծածկելու համար։ Նկատվում է նաև ճաքեր ուղղահայաց կարի երկայնքով և հետքեր, որոնք հիշեցնում են էսքիզի գծեր։ Դիմանկարիչ Գլեն Թեյլորը նկատում է, որ Տիրամոր մազերը կենտրոնում չեն, աչքերի ուրվագծերը այնպիսին են, որոնք լինում են նկարներում, սակայն ոչ բնության մեջ, իսկ դիմագծերը արված են վրձնով, ինչը վկայում է այն մասին, որ նկարը արտատպված է ոչ արհեստավարժ նկարչի կողմից, բայց վարպետորեն կեղծվել է ։
Ծանոթագրություններ
Կատեգորիա:Սրբապատկերներ Կատեգորիա:Կաթոլիկ եկեղեցի Կատեգորիա:Քրիստոնեություն Կատեգորիա:Կաթոլիկ եկեղեցու սրբեր
Կեցցե՛ս, Անիտա
«Կեցցե՛ս, Անիտա» («Ты молодец, Анита!»), 1956 թվականի խորհրդային ֆիլմ, որը նկարահանել է ռեժիսոր Վլադիմիր Կոչետովն Ալեքսանդր Բատրովի համանուն պատմվածքի հիման վրա։
Սյուժե
Միջերկրական ծովի նավահանգիստներից մեկում պատրաստվում է մեկնումի զինվորներով շոգենավը։ Կռունկավար Ֆեռնանան կազմակերպում է գործադուլ և նավապետին համոզում է նավը դուրս չբերել նավահանգստից։ Գիշերը շոգենավի վրա հրդեհ է բռնկվում։ Ֆեռնանային մեղադրելով դիվերսիայի մեջ՝ Նրան ձերբակալում և բանտարկում են։ 12-ամյա Անիտան՝ Ֆեռնանայի կրտսեր քույրը, որոշում է շարունակել նրա գործը. տների պատերին, նավերի վրա հայտնվում են գաղտնի նկարված Խաղաղության աղավնիներ։
Ֆիլմում գործողությունների վայրը նշված չէ, բայց ֆիլմի համար հիմք դարձած պատմվածքում ներկայացված է 1950-ական թվականների սկզբի ֆրանկիստական Իսպանիան, գործողությունները տեղի են ունենում Վալենսիայում։
Ֆիլմի մասին
Ֆիլմի նկարահանումներն ի։րականացվել են Օդեսայում
Ֆիլմի սցենարը գրվել է գրող Ալեքսանդր Բատրովի մի քանի պատմվածքների հիման վրա, ֆիլմի համար հիմք է դարձել «Կեցցե՛ս, Անիտա՛» պատմվածքը, որը ներառվել է գրողի պատմվածքների բազմաթիվ ժողովածուներում  , իսկ 1956 թվականին թողարկվել է դիաֆիլմ՝ Տաիսիա Աֆոնինայի նկարներով ։
Ֆիլմում հնչող երգերի տեքստի հեղինակը բանաստեղծ Միխայիլ Սվետլովն է։
Քննադատություն
Կինոգետ Սերգեյ Յուտկևիչը «Искусство кино» ամսագրում նշել է, որ ռեժիսորին չի հաջողվել հասնել հերոսների կերպարի բնականությանը, նրանք մնացել են սյուժետային գործառույթներ իրականացնող կետային ֆիգուրներ, ինչի պատճառը քննադատը տեսել է սցենարի պայմանական տեքստում՝ թույլ վերամշակված պատմվածքում, ու թեև պատմվածքը վատը չէ, բայց դժվար է էկրանին վերարտադրվել։ Դերասանների աշխատանքներից քննադատն առանձնացրել է միայն դերասան Լ. Չինիջանցի հետաքրքիր խաղը։ Բայց թերությունների հետ միասին ֆիլմն ընդհանուր առմամբ դրական է բնութագրվել, բարձր գնահատական է տրվել օպերատորի աշխատանքին ։
Սակայն ինձ թվում է, որ այնուամենայնիվ հետաքրքիր ու ինքնատիպ ֆիլմ է ստացվել, որն, անկասկած,կանգնած է պատկերային մշակույթի բարձր մակարդակի վրա։ Որոշակիորեն պայմանական միջավայրի վերարտադրությամբ ռեժիսորները բացառապես շնորհալի օպերատոր Յու. Ռոմանովսկու օգնությամբ գերազանց են գլուխ հանել։ Ֆիլմի արտահայտչական մասը գտնվում է մեր օրերի համար հազվագյուտ բարձրության վրա, իսկ ինտերիերն ու նատուրալ տեսարանները արված են բարձր ոճով։ Նավահանգստային կառամատույցների, խարխլված պատերով նեղ փողոցների, քարե բակերի ռոմանտիկան փոխանցված է բանաստեղծական ու ճշմարտացիորեն։ Օպերատոր Ռոմանովսկին սկսնակ նկարչի համար զարմանալի հասունությամբ է տիրապետում լուսաստվերի գաղտնիքին և ինչ-որ բան հիշեցնելով վաղ Ա. Մոսկվինին, ստեղծում է մի շարք արտահայտիչ և համարձակորեն կազմված կադրեր։ Դրանում նրան անվիճելի օգնություն է ցուցաբերել ռեժիսորներից մեկը՝ Ե. Նեկրասովը, որը կրթությամբ նկարիչ է և հիանալի զգում է կադրի պլաստիկ բնույթը։
Գրականություն
Կատեգորիա:Խորհրդային ֆիլմեր Կատեգորիա:1956 ֆիլմեր Կատեգորիա:Օդեսայի կինոստուդիայի ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Խորհրդային սև-սպիտակ ֆիլմեր
Բրյուսելյան գրիֆոն
Բրյուսելյան գրիֆոն, բելգիական գրիֆոն, պտի բրաբանսոն, դեկորատիվ շների ցեղատեսակ, որն ստացվել է Բելգիայում։ Բոլոր երեք ցեղատեսակները ստացվել են Smousje կոչված փոքրիկ կոշտ մազածածկույթով շներից, վաղուց կային Բրյուսելյան թաղամասերում ։ Ցեղատեսակները գրանցված են FCI-ում։ Ցեղատեսակների ստանդարտները տարբերվում են տեսակով և մազածածկույթի գույնով։
Բնավորություն
Փոքրիկ շուն է, խելացի ամուր, ամրակազմ, աշխույժ, ուշադիր է բոլորի հանդեպ։
Արտաքին հղումներ
Կատեգորիա:Շներ
Ռոբերտ Հակոբյան (այլ կիրառումներ)
Ռոբերտ Հակոբյան անուն-ազգանունը կարող է վերաբերել`
Աղավեր (Էրզրումի գավառ)
Աղավեր, գյուղ Արևմտյան Հայաստանում, Էրզրումի վիլայեթի Էրզրումի գավառում ։ Գտնվում էր Էրզրում քաղաքից 21 կմ հյուսիս-արևմուտք, Երզնկա տանող ճանապարհի վրա։
Բնակչություն
1878 թվականին ուներ 31 տուն` 265 բնակչով։
Ծանոթագրություններ
Կատեգորիա:Արևմտյան Հայաստանի գյուղեր
Օկտյաբրսկի (քաղաքատիպ ավան, Ուստյանսկի շրջան)
Օկտյաբրսկի (Октябрьский), քաղաքատիպ ավան Ռուսաստանի Արխանգելսկի մարզի Ուստյանսկի շրջանի կազմում։
Բնակչությունը 2010 թվականին գրանցված տվյալներով կազմում էր 9635 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Արխանգելսկի մարզի Ուստյանսկի շրջանի բնակավայրեր Կատեգորիա:1950 թվականին հիմնադրված բնակավայրեր
Իսահակ վան Օստադե
Իսահակ վան Օստադե (հոլանդ. Isaac van Ostade) ), հոլանդացի նկարիչ Ադրիան վան Օստադեի եղբայրն ու աշակերտը։ 1630-ական թվականների վերջից աշխատել է ինքնուրույն։ Աշխատելաոճը շատ նման է եղբոր ոճին, որի պատճառով էլ նրանց գործերը խառնում են իրար։ Իր կարճ կյանքի ընթացքում ստեղծել է 100-ից ավելի գեղանկարչական աշխատանք։
Ծանոթագրություններ
Կատեգորիա:Հոլանդացի նկարիչներ
Երաշխավորություն
Երաշխավորություն, իրավական գործողություն, երբ երաշխավորը, երաշխավորության պայմանագրով, այլ անձի պարտատիրոջ առջև պարտավորվում է պատասխանատվություն կրել այդ անձի կողմից իր պարտավորությունը լրիվ կամ մասնակի կատարելու համար։ Երաշխավորության պայմանագիրը կարող է կնքվել նաև ապագայում ծագելիք պարտավորության ապահովման համար։ Երաշխավորության պայմանագիրը պետք է կնքվի գրավոր։ Գրավոր ձևը չպահպանելը հանգեցնում է երաշխավորության պայմանագրի անվավերությանը։ Երաշխավորը պարտատիրոջ առջև պատասխանատվություն է կրում նույն ծավալով, ինչ պարտապանը՝ ներառյալ տոկոսներ վճարելը, պարտքը բռնագանձելու կապակցությամբ դատական ծախսերը և պարտապանի կողմից պարտավորությունը չկատարելու կամ անպատշաճ կատարելու հետևանքով առաջացած  պարտատիրոջ այլ վնասները հատուցելը, եթե այլ բան նախատեսված չէ երաշխավորության պայմանագրով։